钦定古今图书集成/明伦汇编/闺媛典/第058卷 > 程氏女
## 钦定古今图书集成/明伦汇编/闺媛典/第058卷 > 程氏女

按《歙县志》：“程氏女名关贞，邑人程禧义女也。古溪王
鹗早死，妻方氏年二十四，抚孤廷用聘关贞为妻。正
德七年，流言宸濠选嫔，禧义仓卒以女归。时廷用随
祖文义客外未返，明年俱死于盗。程父母怜女，劝别
嫁，女执不从，与父母绝。脱簪珥买门前地一畦，尝与
用母理蔬，曰：‘他日与姑同葬此，死不恨矣’。”后父母绐
之归，阴许某氏。女觉，逃回。王从容谓用母曰：“姑孀无
嗣，吾在，日为姑炊爨，夜敛衾温足，顾不可耶？”用母固
谕之，女入卧内自缢。有烟气冲出屋上，焰焰生光。里
中惊谓失火，亟走救，乃程女死矣。郡守何公旌其门，
给米恤之。